tomron87/hebrew-wikipedia-sentences-corpus huggingface dataset:
מיוסרת בגלל שהיא התאהבה ברואי, לפני שגילתה שהוא חניך שלה בקורס.
סמ"ר מתן אגוזי (מיכאל מושונוב) - לטענתו "חתם קבע" כי לא מצאו קצין שיפקד על הקורס, אך בפועל עשה את זה רק כדי להיות קרוב לשני, הוא בעל הידע הנרחב ביותר בקורס משא"פ.
טוראי רואי זהבי (מאור שוויצר) - חניך בקורס משא"פ.
סמל תום חזן (דוד שאול) - רס"פ קורס משא"פ, מחשיב עצמו לדון חואן ומספר לכולם על חוויותיו המיניות, שבפועל כנראה שהן רק בגדר פנטזיה.
רב"ט רותם צוקרבקר (דולב מסיקה) - ילדותי ומוזר.
בעת עימותים של חבריו הוא מתחפש לסופרמן בעודו רכוב על אופניים ונושף בצפצפה.
מאמין בפיית השיניים, דרדסים ודברים ילדותיים אחרים.
בעל אוסף עצום של תרופות ואף מחזיק קלסר עם המרשמים שלהן.
סא"ל מוטי (אלון נוימן) - מפקד הגדוד בצנחנים אשר העביר את אבנר מתפקידו.
אל"ם ראובן (שמעון מימרן) - מב"ס בה"ד 15.
טוראי ניר שכנר (תומר שחורי) - חניך בקורס משא"פ.
רב"ט טלי (אופיר סגרסקי) - מש"קית חינוך.
סמל דפי (אילה זילברמן) - החובשת בבסיס, מעשנת הרבה, קלה להשגה.
פרופופול (Propofol), היא תרופת הרדמה תוך-ורידית.
התרופה משמשת להשראת הרדמה, לניתוחים קצרים, לטשטוש חולה בבדיקות פולשניות ולמניעת זיכרונות מההליך הרפואי.
התרופה נמצאת בשימוש נפוץ ברפואה הווטרינרית.
היא מאושרת לשימוש בלמעלה מ-50 מדינות.
תרופה זו תפסה את מקומה של סודיום פנטוטל, שהשימוש בה רווח בשנות ה-80, משום שההתאוששות מפרופופול מהירה יותר וקלה יותר בהשוואה לפנטוטל.
החומר שומני מאוד ומגיע כאמולסיה שמכילה חומר שומני וחלבון ביצה.
למרות זאת, אין סכנה גדולה יותר של אלרגיה לפרופופול במטופלים עם אלרגיה לביצים.
פרופופול משמש להשראת הרדמה, והוא תופס את מקומה של התרופה סודיום פנטופל להתוויה זו.
התרופה משמשת גם להרגעת מטופלים מונשמים שלא בניתוח, כמו חולים המאושפזים בטיפול נמרץ.
בחולים במצב קריטי, פרופופול נמצאה יעילה יותר מלוראזפאם, הן ביעילות והן בעלות הכוללת.
פרופופול משמשת גם לטשטוש בבדיקות פולשניות, כמו בהליכים אנדוסקופיים.
בית המשפט העליון של מיזורי התיר את השימוש בפרופופול בהוצאות להורג במדינה.
עם זאת, ההוצאה הראשונה להורג על ידי פרופופול בוטלה כיוון שהאיחוד האירופאי איים להפסיק את ייבוא חומר ההרדמה אם ארצות הברית תשתמש בו בהוצאות להורג.
אחת מתופעות הלוואי השכיחות ביותר של פרופופול היא כאב בהזרקה, במיוחד בוורידים צרים.
ניתן למנוע זאת על ידי טיפול מקדים בלידוקאין, וכן על ידי הזרקת התרופה בקצב איטי ובווריד רחב.
תופעות לוואי נוספות שיכולות להופיע הן ירידה בלחץ הדם כתוצאה מהתרחבות כלי דם, דום נשימה ותופעות צרברו-וסקולריות.
כיוון שזהו חומר מדכא נשימה, פרופופול גורם לעיתים קרובות לדום נשימה וכן ירידה בקצב הנשימה ובנפחי הריאה שונים.
פרופילקטיקה (מיוונית: προφυλαξις) הוא מונח בשחמט שמשמעו היא פעילות מונעת.
מסע פרופילקטי מיועד לא רק על מנת לשפר את העמדה של השחמטאי, אלא גם למנוע מיריבו מלשפר את עמדתו.
אחד הרעיונות השכיחים הוא לקדם את רגלי ח' או א' כדי למנוע מהיריב לתת מט.
פרופילקטיקה מובילה למשחקים עמדתיים, שעלולים לתסכל שחקנים בעלי גישה טקטית חזקה.
שחקנים בעלי סגנון פרופילקטי מונעים את היוזמות הטקטיות באיומים שמביאים לתוצאות לא נעימות.
אחד היתרונות של גישה זו היא שהיא שומרת על סיכון מינימלי וגורמת ליריבים תוקפניים לאבד סבלנות ולשגות.
החסרון הוא שגישה זו לא מצליחה מול יריב שמסתפק בתיקו.
כל מסע שמונע מהיריב לאיים איום מסוים יכול להיקרא פרופילקטי, גם אם אין זו המילה המתאימה לתאר את סגנונו של השחמטאי.
לדוגמה מיכאל טל וגארי קספרוב שיחקו לעיתים קרובות את המסע ח3 בפתיחה הספרדית – מסע שמונע מהשחור לשחק רז4 וליצור כפיתה על הפרש ב-ו3, ואיש לא היה מגדיר את שני השחקנים הללו כבעלי סגנון פרופילקטי.
כל רבי האמנים מבצעים מסעים פרופילקטיים מעת לעת.
עמדה זו הופיעה במספר גדול מאוד של משחקים, והמסע ח3 הוא מסע גמיש שכמעט בכל המשחקים השתמשו בו.
בעמדה זו אין במסע ח3 משום בזבוז זמן ובנוסף העמדה איננה פתוחה.
המסע מגביל את השחור במשחק נגדי ומונע לחלוטין את המסע רז4. לסיכום – זו החלטה מוצדקת.
לעומת זאת, מסעים כאלו שנעשים מפחד של מה שעשוי לקרות, ללא סיבה ספציפית מובילים לאיבוד זמן יקר.
להלן דוגמה למה שיכול לקרות כתוצאה ממסע לא הכרחי של הרגלי ליד הצריח.
עמדות דומות לעמדות הסיום נקראות מט לגל.
רבי אמנים ידועים כבעלי סגנון פרופילקטי הם אהרון נימצוביץ', טיגראן פטרוסיאן ואנטולי קרפוב.
פרופלאותריום (שם מדעי: Propalaeotherium; מילולית: "לפני פלאותריום") הוא סוג של מכפיל פרסה נכחד ממשפחת הסוסיים.
יצור זה חי באמצע תקופת האאוקן לפני 41–47 מיליון שנה ברחבי אירופה (בצרפת, הממלכה המאוחדת, שווייץ וגרמניה) ואסיה.
בסוג התגלו ארבעה מינים, וייתכן שגם בני הסוג אירוהיפוס השתייכו אליו.
הפרופלאותריום היה מראשוני הסוסיים ומהקטנים שבהם.
אורכו הגיע ל-30–60 סנטימטרים, ומשקלו לעשרה קילוגרם.
הוא היה בעל אצבעות גדולות במקום פרסות חזקות, ולא היה מותאם לריצה ממושכת.
לסתותיו היו חלשות מלסתות הסוסים, והוא לא ניזון מעשבים, אלא ליחך עלים, פירות ומזון דומה מקרקעית היערות בהם חי.
אורח חייו דמה לטפיר מודרני.
לפרופלאותריום היו אויבים רבים ביער, כגון הנחש פלאופיתון, מיני תנינאים וייתכן שגם העוף הענקי גסטורניס (בהנחה שהיה אוכל בשר).
הפרופלאותריום הופיע בסדרה "ללכת עם חיות".
פרופיל מזויף הוא פרופיל שאינו של האדם שיצר את הפרופיל, ומכיל לדוגמה שם או תמונה של אדם אחר.
פרופילים אלו נפוצים ברשתות החברתיות.
לפעמים פרופילים מזויפים אלו נועדו לאנשים פרטיים אשר רוצים להגן על פרטיותם ולא לחשוף פרטים אישיים.
עם זאת, ניתן לראות שימוש נרחב בפרופילים מזויפים לטובת ניסיונות הטיית דעת הציבור במערכות בחירות פוליטיות ברחבי העולם, כולל בישראל.
"המרחב הדיגיטלי של תעמולת הבחירות הפך בשנים האחרונות למערב פרוע.
בעוד שחוקי התעמולה נוקשים על העיתונות, הרדיו והטלוויזיה, באינטרנט כמעט ואין הגבלות על אופן הפרסום, על שימוש בנתונים פרטיים ועל תקצוב הפרסום.
היעדר ההסדרה כבר הוכח ככזה שעלול להטות תוצאות בחירות ולהביא לשימוש של בעלי עמדות כוח בשלטון המקומי בידע שהעירייה כגוף שלטוני צוברת אודותינו."
במערכת הבחירות האחרונה בארצות הברית נעשה שימוש נרחב בפרופילים פיקטיביים רבים מונעים בידי בוטים (אוטומציה הנכתבה על ידי מתכנתים) על מנת להגיע לשימוש מקסימלי בפרופילים אלו למטרת הפוליטיות לשמם הם נוצרו, חקירה בנושא נמשכת זה יותר משנתיים בארצות הברית על מנת לאמוד את היקפה ומי עומד מאחוריה.
כחלק מההכנות למערכת הבחירות של מדינת ישראל המתוכננות לאפריל 2019 הולכים וגוברים החששות וההתראות מבכירים במערכות הביטחוניות והאמונים על מערך הבחירות מחשש להתערבות זרה וניסיון הטיית תוצאות הבחירות באמצעים הנ"ל.
פרופלאופוס (שם מדעי: Propleopus) הוא סוג נכחד של כיסאי מסדרת הקנגוראים שחי באוסטרליה.
הוא דמה במראהו לקנגורו אך השתייך למשפחה נפרדת - קנגוריים מושקים.
הוא נחקר ב-1924 והתגלו בו 3 מינים שונים.
כמה מאובנים של הקנגורו תוארכו ללפני 55,000 שנה בלבד.
הפרופלאופוס היה קנגורו גדול מאוד שהגיע למשקל 70 ק"ג.
הוא היה בעל מבנה שיניים ארוכות ומחודדות שמרמזות על כך שבניגוד לקנגורים המודרניים הוא היה אוכל-כול ואף טורף שניזון מבעלי חיים קטנים באזור של יערות אוסטרליה.
לא ברור אם הוא ניזון מטרף גדול יותר.
הוא עצמו שימש טרף לנחשי ענק, למגלניה וגם לאבוריג'ינים שהגיעו לאוסטרליה.
לצד מיני המגה-פאונה האחרים של אוסטרליה הוא נכחד לפני כ-50,000 שנה.
קרובו החי היחיד של קנגורו זה הוא קנגוריל המושק מצפון אוסטרליה.
יצירת פרופיל DNA הוא תהליך שבו בוחנים פולימורפיזם ברצף הנוקלאוטידים של גנומים שונים, המאפשרים זיהוי של פרט על בסיס ייחודיות הרצף הגנטי שלו.
פרופיל ה־DNA מהווה טביעת אצבע גנטית ייחודית כמו טביעת אצבע.
הטכניקה הומצאה על ידי סר אלק ג'פריס באוניברסיטת לסטר בשנת 1985. איסוף של דגימות DNA מהאוכלוסייה לצורך יצירת פרופיל DNA משתנה ממדינה למדינה בהתאם לחוקים המקומיים.
במדינות מסוימות הוקמו מאגרים המכילים פרופילי DNA של כל האסירים.
פרופיל DNA מזהה פולימורפיזמים גנטיים מסוגים שונים.
אלו יכולים להיות SNP (Single nucleotide polymorphism; פולימורפיזם של נוקלאוטיד יחיד), (Restriction fragment length polymorphism; פולימורפיזם של אורך קטעי חיתוך) הנוצרים כתוצאה משוני במספר ובסוגי אתרי מטרה של אנזים הגבלה, רצפים נשנים כגון VNTR (Variable number of tandem repeats; מספר משתנה של רצפים חוזרניים) ומיקרוסטלייט, גנום מיטוכונדרי ועוד.
פרופיל ה-DNA הוא כלי המסייע רבות בחקירות פליליות.
משתמשים בבדיקת סמני DNA כדי להשוות בין פרופילים של חשודים ובין ראיות שנאספו בזירת הפשע (כגון: דגימות של דם, שיער, רוק או זרע), ולהעריך את הסבירות לכך שהחשודים היו מעורבים בפשע.
טכניקה זו הובילה גם לכך שאנשים שהורשעו בעבר בפלילים נמצאו כעבור מספר שנים חפים מפשע לאחר שה-DNA שלהם לא תאם ל-DNA שנמצא בזירת הפשע.
יצירת פרופיל DNA משמשת גם בבדיקות שארות, לזיהוי גופות ובמחקר הגנאלוגי.
השיטות הראשונות התבססו על ניתוח RFLP בעזרת לימוד קיטוע DNA.
בהמשך עברו לשיטות אחרות שמתבססות על PCR.
פרופיל הורמונלי היא בדיקה של מספר הורמונים בדם, המבוצעת כחלק מהבירור הראשוני של בעיות פוריות ושל הפרעות בהתבגרות המינית.
הבדיקה מבוצעת גם במקרים נוספים כגון: אל-וסת, מחזור וסת שאינו סדיר, אקנה, ושׂיעור יתר.
הורמון מעורר בלוטת התריס – הורמון פפטידי המופרש על ידי בלוטת יותרת המוח הקדמית.
פרולקטין – – הורמון פפטידי המסייע אצל גברים בייצור תאי זרע, ואצל נשים מסייע בייצור חלב לאחר הלידה.
טסטוסטרון – הורמון המיוצר בכמויות גבוהות אצל גברים באשכים, ואצל נשים מיוצר בכמויות קטנות בשחלות.
כמו כן הוא מיוצר גם בבלוטת יותרת הכליה.
רמה נמוכה של ההורמון בדם נקראת היפואנדרגוניזם, ואילו רמה גבוהה נקראת היפראנדרגוניזם.
הורמון מגרה זקיק – הורמון המופרש על ידי בלוטת יותרת המוח הקדמית.
הורמון מחלמן – הורמון פפטידי המגרה את השחלות לייצור פרוגסטרון ואת האשכים לייצור אנדרוגן.
פרוגסטרון – הורמון מין נקבי המופרש מהשחלות אחרי ביוץ ומהשליה במהלך ההיריון.
פרופיל שומנים או פרופיל ליפידים היא בדיקת דם, שבמסגרתה בודקים את רמות השומנים השונים שבדם כגון כולסטרול וטריגליצרידים.
רמתם של השומנים בדם מושפעת בין היתר ממרכיבים גנטיים וממרכיבים סביבתיים כגון תזונה ופעילות גופנית, אורח חיים עם גורמים המגבירים סיכון כגון עישון וצריכת אלכוהול.
חריגה מטווח הנורמה איננו מעיד בהכרח על מחלה.
רמות גבוהות של שומנים בדם יכולות להעיד על סיכון מוגבר למחלות לב וכלי דם, איברים שונים כגון במקרה של דלקת הלבלב ומחלות אחרות.
חסר שומנים יכול להעיד על סיכונים שונים, כגון הפרעות להרכבו התקין של קרום התא.
ניטורן של רמות השומנים בדם חשוב לא רק במקרה של מבוגרים, אלא גם לילדים.
רמות גבוהות אצלם, עשויות להצביע על מחלות כרוניות שאת סיבוכיהן ניתן למנוע מבעוד מועד.
מצב של יתר שומנים בדם נקרא היפרליפידמיה.
פרופיל שומנים הוא חלק מבדיקת כימיה של הדם שבה נבדקים כ-20 כימיקלים שונים בנוזל הדם (הסרום) הנערכת לצורך הערכת מצב חילוף החומרים בגוף, אבחנת מחלות שונות, וניטור הטיפול במטופל.
במבוגרים על הבדיקה להיעשות בצום של בין 8 ל-12 שעות (עשויות להיות הערות נוספות מלבד צום, למקרים ספציפיים).
הצורך בצום לפני הבדיקה נובע בין היתר מפני שצריכת מזונות שונים לפני הבדיקה עלולה לגרום לשינויים בתמונת המצב הרגיל בדם.
כולסטרול כללי – (Total cholesterol) רמה גבוהה חריגה של הכולסטרול בדם נקראת היפרכולסטרולמיה ואילו רמה נמוכה חריגה נקראת היפוכולסטרולמיה.
ליפופרוטאין בעל צפיפות נמוכה המכונה גם כולסטרול "רע" – (LDL cholesterol)
ליפופרוטאין בעל צפיפות גבוהה המכונה גם כולסטרול "טוב" – (HDL Cholesterol)
פרופיל הוא סרט מותחן משנת 2018 בבימויו של טימור בקממבטוב, מתוך תסריט שכתב בקממבטוב, עם בריט פולטון ואולגה חרינה, המבוסס על ספר העיון In the Skin of a Jihadist מאת אנה ארל.
מככבים בו ואליין קיין, שזאד לטיף, כריסטין אדמס, אמיר רחימזדה ומורגן ווטקינס.
הסרט הוקרן בבכורה עולמית בפסטיבל הסרטים הבינלאומי בברלין ה-68, ב-17 בפברואר 2018, בקטע הפנורמה.
הוא שוחרר בארצות הברית ב-14 במאי 2021, על ידי Focus Features בבתי קולנוע נבחרים וקיבל ביקורות מעורבות ממבקרים.
על מנת לחקור את גיוסן של צעירות אירופאיות על ידי המדינה האסלאמית, העיתונאית איימי וויטקר יוצרת פרופיל פייסבוק חדש תחת הכינוי מלודי נלסון.
היא יוצרת אישיות מקוונת של אישה שלאחרונה שהתאסלמה.
עד מהרה יוצר עם איימי קשר בילל, לוחם סורי של המדינה האסלאמית.
הם מתחילים לדבר זה עם זו באופן קבוע ולאחר זמן מה היא מתחילה לפתח כלפיו רגשות רומנטיים אמיתיים.
ואלין קיין בתפקיד איימי וויטקר
הסרט מבוסס על ספרה של העיתונאית הצרפתית אנה אראל In the Skin of a Jihadist על חקירתה בנושא גיוס צעירות על ידי דאעש.
הסרט הוקרן בבכורה עולמית בפסטיבל הסרטים הבינלאומי בברלין ב-17 בפברואר 2018. הוא הוקרן גם ב-South by Southwest ב-11 במרץ 2018. במרץ 2021 רכשה Focus Features את זכויות ההפצה לסרט והוא הופץ בבתי קולנוע בארצות הברית ב-14 במאי 2021.
פרופין (Propyne ) המכונה גם מתילאצטילן (methylacetylene) הוא אלקין המכיל 3 אטומי פחמן ונוסחתו CH3C≡CH.
פרופין נמצא בשיווי משקל עם האיזומר פרופאדיאן קבוע שיווי המשקל בטמפרטורה של 5°C :
תערובת 2 האיזומרים משמשת כגז ריתוך הנקרא MAPD, בניגוד לאתן (אצטילן) ניתן לדחוס פרופין באופן בטיחותי.
פרופין הוא תוצר לוואי (לעיתים בלתי רצוי) בפיצוח בקיטור (Steam cracking) של פרופאן לקבלת פרופן.
תערובת פרופין וחמצן נוזלי הוצעה כדלק טילים לשימוש במסלול לווייני נמוך.
"פרופיל 97" הוא שיר של הזמר הישראלי פאר טסי, מתוך אלבום האולפן "רדיו שטח 3", שיצא לאור ב-28 ביוני 2025. זו הרצועה הפותחת את האלבום, והיא יצאה כסינגל שיווקי מתוך האלבום.
השיר נכתב על ידי פאר טסי, איתן דרמון וטליסמאן, שהפיק את השיר יחד עם טום פורמן.
"פרופיל 97" הוא שיר שנכתב, הולחן ובוצע על ידי הזמר-יוצר הישראלי אביב גפן.
השיר הופיע באלבום האולפן השלישי שלו, "אביב גפן III".
השיר עוסק בנושא השירות הצבאי במדינת ישראל, ובפרט בפרופיל 97, הדרגה הגבוהה ביותר בפרופיל הרפואי בצה"ל, המאפשרת שיבוץ בתפקידי לוחמה.
בשיר זה מבקר גפן את התרבות הישראלית, אשר מקדשת את דמותו של החייל הקרבי ואת מושג ההקרבה העצמית למען המולדת.
בין דימויי השיר, משווה גפן צעירים טרם גיוס לפרחים וילדים, המשמשים סמל לדור צעיר, תמים ופגיע, הנשלח למלחמות בשם אידיאלים של דגל, מדים ומולדת.
השיר משקף את עמדתו הפציפיסטית של גפן ואת התנגדותו למלחמות ושירות צבאי כפוי.
השיר מופיע באלבום "אביב גפן III", אלבום קונספט העוסק בחייו של צעיר טרם גיוסו לצבא ההגנה לישראל.
"פרופיל 97" נחשב לאחד מן השירים הביקורתיים והשערורייתיים ביותר של גפן בנוגע לשירות הצבאי והחברה הישראלית.
עם יציאתו לאור, עורר השיר תגובות מעורבות - היו צעירים שהזדהו עם מסר זה והביעו כלפי גפן הערכה והערצה, בעוד שגורמים אחרים ראו בו פגיעה ברוח הלאומית ובמורל צה"ל.
כמו שאר שירי האלבום (מלבד "האם להיות בך מאוהב" ו"כבוד"), שיר זה לא דורג באף מצעד פזמונים שבועי או שנתי.
אביב גפן – זמרה, פסנתר, קלידים, דוגם צלילים, כינור, גיטרה בס, קולות רקע, ניצוח
עודד שחר – תופים, קולות רקע
יוסי רבין – קרן יער
אלכס שניידר – קרן יער
פרופסור (מלטינית: Professor; בתרגום חופשי: "המכריז על עצמו כמומחה") הוא מומחה בתחום מחקר מסוים, שזכה להכרה של מוסד אקדמי מוכר, ובדרך כלל משמש כחוקר ומרצה, חבר הסגל האקדמי הבכיר באוניברסיטה או במכללה.
פרופסורים חוקרים ומעמיקים בתחום התמחותם, חונכים תלמידים לתארים מחקריים מתקדמים, מנחים סמינרים בתחום התמחותם, ומעבירים הרצאות.
הקריטריונים לקידומם של פרופסורים אינם אחידים – הם תלויים במוסד, במקום ובזמן.
לדוגמה, בכל האוניברסיטאות האירופיות ובחלק מהאוניברסיטאות בארצות הברית, פרופסורים זוכים לקידום בעיקר על בסיס הישגיהם המחקריים, ופחות על בסיס איכות ההוראה.
הוראה משמשת כקריטריון מרכזי באוניברסיטאות אמריקאיות המתמחות בהוראת סטודנטים לתואר ראשון, ובהן מתקיים מעט מחקר.
באוניברסיטאות בישראל, המרכיב העיקרי בעלייה בדרגה הוא ההישגים המחקריים ופרסומם, המוניטין הבינלאומי והמנהיגות בתחום.
בחלק מהמדינות, למשל בארצות הברית, קנדה והונג קונג, נהוג להשתמש בשם התואר "פרופסור" כדרך לפנות אל כל מרצה או חוקר באוניברסיטה או מכללה, ללא קשר לדרגתו האקדמית.
ישנן גם מדינות, כמו ברזיל, אוסטריה, צרפת, רומניה, סרביה, פולין ואיטליה, בהן נהוג לפנות בשם תואר זה אף למורים בבית ספר תיכון.
עמדת המועצה להשכלה גבוהה, שאושרה בבג"ץ היא ש"פרופסור" אינו רק דרגה, אלא גם תואר אקדמי.
על-פי המסלול המקובל בישראל, המחזיק בתואר "דוקטור" יכול, על פי שיקול רשויות האוניברסיטה, להתמנות למרצה או מרצה בכיר במוסד אקדמי.
לאחר מספר שנים, אם חבר סגל בדרגת מרצה הוכיח את עצמו בתחומי המחקר ו/או פרסום מאמרים בכתבי עת מדעיים נחשבים, הוא יכול להתקדם לדרגת מרצה בכיר, מרצה בכיר יכול להתקדם לדרגת פרופסור חבר, ופרופסור חבר לדרגת פרופסור מן המניין.
בכל דרגה על המועמד להוכיח התקדמות במחקריו, פרסום מאמרים בכתבי עת מדעיים הכוללים ביקורת עמיתים, והשתתפות בכנסים בינלאומיים.
ההחלטה על הקידום מתקבלת על ידי ועדות מינויים, על-פי חוות דעת חסויות.
במקרים יוצאי דופן, ובפרט בתחומי הספרות, הקולנוע, האמנות, העיצוב והפסיכולוגיה, ניתן תואר פרופסור לחסרי תואר דוקטור בעלי הישגים בולטים בתחומם (מעמדם מכונה פרופסור מומחה או פרופסור נלווה).
על מקרה שבו לא ניתן התואר פרופסור, סיפר זובין מהטה: .
דוגמה בולטת למי שנתמנה לפרופסור אף שהיה חסר השכלה פורמלית הוא חוקר הספרות דב סדן, שבשנת 1963 קיבל מינוי זה באוניברסיטה העברית, חרף העובדה שלא היה לו אפילו תואר ראשון, ואת כל השכלתו רכש בכוחות עצמו.
בחלק מהמוסדות במטרה לשמר חופש ויושר אקדמי ניתנת לחוקרים קביעות (באנגלית, tenure).
לא ניתן לפטר חוקר בעל קביעות אלא בהליך מיוחד, ומשרתו מובטחת לו עד הגיעו לגיל פרישה.
ביקורת נשמעת על סודיות התהליך, על ריכוזיות של כוח בוועדות המינויים, על השהיית תהליכים ללא חשיפת הנימוקים ועוד.
בשנת 2011 אישר בג"ץ את פסיקת בית הדין לעבודה, לפיה על האוניברסיטאות לחשוף את הפרוטוקולים של ועדות המינויים במסגרת גילוי מסמכים בהליך שיפוטי.
רוב הפרופסורים מחזיקים במשרת מרצה באוניברסיטה או במכללה.
אדם המחזיק במשרת מרצה כזו, בין אם קודם כבר לדרגת פרופסור ובין אם לא, לרוב עושה את הדברים הבאים:
עומד בראש צוות מחקר, המורכב מתלמידי מחקר, שמחד מסייעים לו בעבודה המחקרית, ומאידך מקבלים ממנו חניכה אישית כחוקרים.
הפרופסור נחשב למנחה שלהם, ויש תחומים שבהם מקובל כי שמו יופיע לצד שמם על הפרסומים המדעיים שהם עמלים עליהם.
פרסומים כאלו יכולים להיות עבודה סמינריונית עבור תלמידי מחקר המשלימים תואר ראשון, מאמר מדעי או תזה עבור תלמידי תואר שני ודוקטורט, וגם מאמר מדעי עבור תלמידי פוסט דוקטורט.
תלמידי המחקר אמורים לגלות עצמאות רבה יותר במעלה הדרך.
השתתפות בכנסים מדעיים בהקשבה ומתן הרצאות, או בהצגה וקריאה של פוסטרים בכאלו כנסים.
גם תלמידי המחקר יכולים להשתתף בכנסים אלו.
העברת קורסים אוניברסיטאיים, לרוב במתן הרצאות.
רוב תלמידי הקורסים אינם חברים בצוות החוקרים, שהפרופסור עומד בראשו.
הקורסים שמעביר כל פרופסור עשויים לשרת את תוכניות ההוראה במוסד ברמות שונות.
באוניברסיטאות בישראל, כמו גם במכללות האקדמיות, התואר "פרופסור" מתייחס על פי רוב רק לאחת משתי דרגות:
קיימת בישראל רק עוד דרגת פרופסור, פרופסור נלווה, דרגה שאינה נפוצה, והיא אף מוגבלת במובן מסוים .
לפני שתי אלה קיימת דרגת "מרצה בכיר" המקבילה בישראל לדרגה הקרויה "Assistant Professor" באנגלית.
בשנת 2012 החליט הטכניון לתת את התואר "פרופסור משנה" לנושאי הדרגה "מרצה בכיר" שהייתה נהוגה קודם לכן.
בסוף 2014 החליטה המועצה להשכלה גבוהה להורות לכל המוסדות לחדול מהענקת התואר הזה.
בשנת 2001 היו בישראל 1,140 חוקרים בדרגת "פרופסור חבר" וכ-1,600 בדרגת "פרופסור מן המניין".
סוגים נוספים של מינוי לפרופסור:
פרופסור מחקר – פרופסור הפטור מחובת הוראה, ומקדיש את כל זמנו למחקר.
בישראל, זהו בדרך כלל מינוי בעל ערך רב, הניתן למדענים מצטיינים.
בשנת 2008 החזיקו בתואר זה בטכניון שישה פרופסורים בלבד, ובשנת 2025 ארבעה בלבד (ועוד שלושה פרופסור מחקר אמריטוס).
בארצות הברית, זהו מסלול נפרד, בו החוקר פועל בדרך-כלל במסגרת קבוצת מחקר בראשות פרופסור מהמסלול הרגיל.
משכורת פרופסור המחקר במקרה זה ממומנת ממענקי מחקר, בניגוד לתשלום ממקורות האוניברסיטה עצמה.
לעיתים חבר סגל במסלול הרגיל מקבל מינוי נוסף כפרופסור מחקר, כדרך להעניק משכורת נוספת לחוקרים מצטיינים.
פרופסור נלווה – פרופסור שמינויו מבוסס על מומחיות מופלגת בתחומו, ולאו דווקא על הצטיינות מחקרית והוא תקף כל עוד המועמד מועסק (מלמד) במוסד שבו קיבל את המינוי, ולא מעבר לכך.
פרופסור אֶמֶרִיטוּס (ובלשון נקבה: אמריטה, ברבים: אמריטי) – פרופסור מן המניין (ופרופסור מחקר) שפרש לגמלאות, אך ממשיך לשמור על קשר עם האוניברסיטה, ולעיתים גם לחקור וללמד בה.
מונחים אלה שאולים מן השפה הלטינית: "אמריטוס" פירושו "ראוי, לאחר שמילא את כל חובותיו" (וכן בנקבה).
במקצועות אחדים, ובראשם רפואה, קיים לצד המסלול האקדמי הרגיל גם מסלול קליני.
קיימת הבחנה ברורה בין המסלול הקליני לבין המסלול המדעי לתארים אקדמיים ודווקא כשמדובר ברופאים.
ההבחנה נשמרת בכל בתיה"ס לרפואה בישראל ובעולם.
במסלול זה, המיועד לרופאים בעלי מעמד מקצועי בכיר, מושם הדגש על הכישורים הקליניים וההוראתיים, ועל ביצוע ופרסום מחקר קליני, שהוא מחקר המבוסס על תצפיות בחולים ובמחלותיהם.
פרופסורים במסלול הקליני, בבתי החולים או במרפאות הקהילה, עוסקים – בצד פעילותם הרפואית, גם בהדרכת הסטודנטים במקצוע.
התואר כבסיס למוניטין מקצועיים מחוץ לאקדמיה
תואר "פרופסור" מעניק יוקרה מקצועית, אך בסקר שנערך בישראל נמצא שהציבור אינו מייחס משקל רב לתואר זה בעת בחירת רופא.
בהתאם לפקודת הרופאים, השימוש בתואר פרופסור בישראל, אם הוענק לרופא במוסד אקדמי כלשהו מחוץ לישראל, מותנה באישור של מנכ"ל משרד הבריאות.
פסק הדין התקדימי של בית המשפט העליון בנושא זה ניתן בערעורה של עמותת רופאי השיניים הערביים בישראל:
פרופסור מאמלוק (רוסית: Профессор Мамлок) הוא סרט קולנוע סובייטי מ-1938 בבימויים של הרברט רפפורט ואדולף מינקין.
התסריט בוסס על מחזה באותו השם פרי עטו של פרידריך וולף מ-1933. "פרופסור מאמלוק" הוא אחד הסרטים הראשונים שעסקו ברדיפת היהודים בגרמניה הנאצית.
פרופסור מאמלוק הוא רופא מנתח יהודי-גרמני מכובד, מנהל מרפאה ונושא עיטור צלב הברזל משירותו הצבאי במלחמת העולם הראשונה.
מאמלוק הוא שמרן ומתנגד לדעותיו הפוליטיות של בנו הבכור רולף, קומוניסט מושבע הנחוש להתנגד לנאצים ההולכים ומתחזקים.
כשאדולף היטלר עולה לשלטון נאסר על מאמלוק היהודי לעסוק ברפואה והוא מגורש ממרפאתו על ידי ד"ר הלפאך, רופא שעבד בשירותו בעבר ונעשה לנאצי.
אנשי האס אה גוררים אותו ברחובות כשהמילה "יהודי" משורבטת על חלוק המנתחים שלו.
אך כעבור זמן מה, שירותיו נדרשים כדי להציל את חייו של בכיר מפלגה, ונאמר לו כי זכויותיו יושבו.
לאחר שהוא מנתח את האיש, הלפאך זומם לחבל במעמדו ומחתים רבים מהרופאים בקליניקה על תצהיר לפיו מאמלוק אשם בשורה של עבירות.
מאמלוק, המום ושבור, מנסה להתאבד בירייה, אך חייו ניצלים בידי ד"ר אינגה רואוף, נאצית קנאית המתחילה לפקפק באמונותיה.
בינתיים, רולף וכמה מחבריו הקומוניסטים נעצרים ומעונים באכזריות.
הם מצליחים להימלט מהמעצר וניצודים בידי המשטרה והאס אה.
רולף מגיע לביתו של אביו, שם רואה אותו הלפאך ומנסה לירות בו.
רואוף תופסת את האקדח והורגת את הלפאך.
אינגה ורולף בורחים מיציאה אחורית של חנות מכולת סמוכה.
כח אס אס גדול מגיע למקום ומכתר אותו.
מאמלוק יוצא למרפסתו ונושא נאום חוצב-להבות נגד הנאצים, המזעזע את הקהל הגדול שהתאסף במקום.
הוא נורה ונהרג בידי האס אס.
רולף, מנהיגה של מחתרת קומוניסטית חדשה, נשבע בפני החברים בה – ביניהם גם רואוף – כי יפיל את המשטר.
נינה שטרניקובה – אינגה רואוף
יקוב מליוטין – בכיר באס אה
בוריס סבטלוב – ד"ר קרלזן
נטליה פאוסק – אמא ונדט
טטיאנה גורצקאיה – אני ונדט
ולנטין קיסליוב – ורנר זיידל
ב-1933, מיד לאחר עליית הנאצים לשלטון, החל המחזאי היהודי-גרמני הקומוניסט פרידריך וולף – אביו של ראש שירות הביון המזרח-גרמני לעתיד, מרקוס וולף – בחיבור "פרופסור מאמלוק", שעלה על הבמה לראשונה בוורשה ב-19 בינואר 1934 בתיאטרון יידיש מקומי, תחת השם "הטלאי הצהוב".
ב-25 ביולי עלה המחזה, בעברית, בהבימה בכיכובו של שמעון פינקל תחת השם "פרופסור מנהיים".
לאופולד לינדטברג ביים הפקה גרמנית ראשונה בציריך ב-8 בדצמבר אותה שנה, שזכתה לתשומת לב רבה והעלתה את נושא היהודים בגרמניה לדיון לאחר שנאצים שווייצרים התפרעו במהלך ההצגות; במקרה אחד, ביצעה המשטרה יותר ממאה מעצרים.
המחזה הפך להצלחה בינלאומית ותורגם לשפות רבות.
לאחר שהבמאי היהודי-אוסטרי ואזרח ברית המועצות הרברט רפופורט ראה את ההצגה בתיאטרון במוסקבה, הוא החליט ליצור עיבוד קולנועי.
הסרט הופק על ידי אולפן הסרטים לֶנְפִילְם בלנינגרד וצולם בעיר.
התסריט של הסרט היה שונה במידה ניכרת מהמחזה: במקור, מאמלוק אכן התאבד וכך הסתיימה העלילה.
מבקר הסרטים הצרפתי ז'ורז' סאדול שמע לאחר מכן מוולף כיצד, במהלך מלחמת העולם השנייה, הוא ביקר ביחידה של הצבא האדום והתבקש לשוחח על "פרופסור מאמלוק".
החיילים, שהכירו את הסרט בלבד, הופתעו כשוולף הזכיר פרטי עלילה מהמחזה ועצרו אותו בחשד להתחזות ולריגול.
הוא כמעט נורה לפני שקצין שהכיר אותו התערב.
"פרופסור מאמלוק" הופץ בברית-המועצות ב-300 עותקים.
בתוך שמונה ימים, נמכרו 370,000 כרטיסים.
ב-15 באפריל 1939, כשמונה חודשים לאחר הבכורה, דיווח יושב-ראש הוועדה הלאומית לקולנוע סמיון דוקלסקי במזכר פנימי כי הסרט זכה להצלחה גדולה ונצפה כבר בידי כשישה-עשר מיליון איש במדינה.
עשרים-וחמישה עותקים הוכנו לייצוא לאירופה ותשליל מיוחד נשלח לארצות-הברית, כדי לאפשר ייצור עותקים חדשים שם.
בבריטניה, למרות שהוצג באופן פרטי בידי חובבי קולנוע, הודיע מראש ועד הצנזורה לקולנוע כי הסרט ייאסר להפצה מסחרית.
הצנזורים ראו אותו כ"התקפה חסרת פשרות על עניין שהיה קשור במדיניות הפנים הגרמנית." ב-12 במאי 1939 הגישו אותו המפיצים לבחינה בכל זאת, בתקווה שכיבוש צ'כוסלובקיה בידי גרמניה ישנה את דעתן של הרשויות, אך החלטה שלילית נמסרה כעבור שבועיים.
הם פנו למועצת מחוז לונדון, שארגנה הקרנה מטעמה באוגוסט.
ב-14 בספטמבר, לאחר פרוץ מלחמת העולם השנייה, ביטלה הצנזורה את החלטתה ואפשרה הפצה לאחר שכמה קטעים הוסרו.
"פרופסור מאמלוק" יצא לאקרנים בפברואר 1940. בלחץ השגרירות הגרמנית נאסר הסרט לצפייה גם בסין ב-16 באוגוסט 1939, יומיים לאחר שהופץ לראשונה במדינה.
בארצות הברית הסרט זכה להצלחה גדולה באזור ניו יורק רבתי, שם הוקרן ב-103 בתי-קולנוע שונים: ליל הבדולח, שאירע יומיים לאחר הבכורה המקומית, העלה את נושא האנטישמיות בגרמניה למרכז הדיון הציבורי ותרם מאוד לפופולריות שלה זכה "פרופסור מאמלוק".
הצנזורים בשיקגו אסרו על הפצתו ב-11 בנובמבר 1938, תוך שהם מגנים אותו כ"תעמולה יהודית וקומוניסטית טהורה נגד גרמניה." צעדים דומים ננקטו ברוד איילנד, מסצ'וסטס ואוהיו.
עם זאת, ב-20 בפברואר 1939 זכה הסרט לאישור מאיגוד מפיקי ומפיצי הקולנוע של ארצות הברית לאחר הסרת מספר קטעים אלימים.
כל המדינות שאסרו על ההפצה נאלצו לחזור בהן בלחץ דעת הקהל או בתי-המשפט.
מבקר הסרטים של הניו יורק טיימס, פרנק ס.
נוג'נט, כתב כי "ההוקעה של רדיפת היהודים בידי הנאצים, שהייתה צריכה להיעשות מזמן, הגיעה סוף סוף...
מקורה ברוסיה, שאינה חוששת כהוליווד לגבי השווקים הזרים." הסרט היה "מרתק, כנה ומשוחק להפליא...
אך בשל ההתעקשות להשליך פנימה מנה גדולה של תעמולה, מעלותיו לא מפצות על חסרונותיו...
המפיקים השתמשו במצבם של היהודים שימוש פוליטי אנוכי."
הסרט נאסר לצפייה גם בצרפת, לאחר חתימת הסכם ריבנטרופ–מולוטוב ב-25 באוגוסט 1939, דווקא משום שברית המועצות נחשבה עתה למדינה עוינת.
הסובייטים עצמם מיהרו גם הם לגנוז את הסרט, כמו כל יצירה אחרת שהייתה עשויה להתפרש כעוינת לגרמניה, לאחר חתימת ההסכם בין שתי המדינות.
"פרופסור מאמלוק" הוצא מבתי-הקולנוע בין לילה; הוא הוסר מהתוכנית אף בביתן הסובייטי בתערוכה העולמית בניו יורק.
הוא הוחזר מיד למחרת פתיחת מבצע ברברוסה ב-22 ביוני 1941, אם כי נאסר זמנית במשך הקיץ, הפעם מפני שהציג את העם הגרמני באור אוהד מדי.
ג'רמי היקס סבר כי בהתבסס על המספר הגדול של עדויות ניצולי שואה מברית-המועצות שלפיהן הסרט הציג בפניהם את "טבעה הרצחני של האנטישמיות הנאצית" עוד לפני המלחמה, ייתכן כי הוא גרם ליהודים סובייטים רבים להימלט מיד עם הפלישה ובכך סייע להם לשרוד.
פרופסור זום הוא דמות בדיונית של נבל-על מהמאה ה-25 המופיע בחוברות הקומיקס פלאש ביקום DC קומיקס.
הדמות הופיעה לראשונה בחוברת Flash #139 מספטמבר 1963 ונוצרה על ידי הכותב ג'ון ברום והמאייר קרמיין אינפנטינו.
פרופסור זום הוא האלטר אגו של איאוברד ת'ון, הפלאש ההפוך השני ואחד מיריביו המושבעים של בארי אלן.
משפחת ת'ון ומשפחת אלן היו בסכסוך מתמיד במאה ה-25. איאוברד היה צאצאו של מלקולם ת'ון, הידוע בכינוי קובלט כחול - אחיו התאום האבוד של בארי אלן.
הסכסוך בין המשפחות הסתיים לקראת המאה ה-30, כאשר מלוני ת'ון התחתנה עם דון אלן והביאה להולדת בנם בארט אלן, שידוע בכינוי אימפולס ומאוחר יותר קיד פלאש השני ופלאש הרביעי.
אולם, אביה של מלוני יצר אימפולס הפוך - כפיל של בארט אלן בשם תדאוס ת'ון, הידוע בכינויו אינרציה.
דמותו של פרופסור זום מדורגת במקום 31 ברשימת מאה נבלי-העל הגדולים של כל הזמנים, לפי אתר IGN.
את דמותו של איאוברד ת'ון מגלמים השחקנים טום קוואנו ומאט לשטצ'ר בסדרת הטלוויזיה "הפלאש".
הופעתו הראשונה של פרופסור זום הייתה בסיפור "איומו של הפלאש ההפוך".
במקור, איאוברד ת'ון היה פושע מהמאה ה-25 ונודע בקרב המשטרה והפושעים כ"פרופסור" בעקבות נטיותיו המדעיות.
הפלאש היה לדמות המועדפת עליו, אך הוא למד לשנוא אותו משום ההבדל ביניהם - הפלאש היה איש חוק וצדק בעוד ת'ון היה ההיפוך לו.
הוא מצא קפסולת זמן שהכילה מזכרות מהמאה ה-20, כולל גם את תלבושתו של הפלאש מתור הכסף.
באמצעות טכנולוגיה פשוטה מהמאה ה-25, הוא הגביר את אנרגיית התאוצה של החליפה, אשר העניקה לו מהירות-על כל עוד לבש את החליפה.
כהיפוך לפלאש, ת'ון צבע את החליפה בצבעים הפוכים - את החליפה עצמה לצהוב, את המגפיים, החגורה וסמל הברק שעל החזה לאדום, והעיגול הלבן הנושא את הסמל לשחור.
ת'ון השתמש בכוחות המהירות כדי לבצע פשעים עד אשר נעצר בידי פלאש, שנסע קדימה בזמן למאה ה-25 והיה עד לפתיחתה של קפסולת הזמן מכיוון שהיא הכילה שעון אטומי שאיים להתפוצץ כפצצה גרעינית.
לאחר מרדף עיקש וקרב הרסני בין הפלאשים, אשר במהלכו ת'ון התרברב על כי השתמש בציפוי כימיקל כהגנה מפני חיכוך אוויר, פלאש דחף את ת'ון כה מהר עד אשר הציפוי התפוגג, מה שגרם לכוויות רבות בגופו ולכניעתו.
אולם, הדבר התברר כבזבוז מוחלט של זמן, כיוון שת'ון לא ידע כלל על השעון האטומי.
פלאש מצא את הפצצה בזמן והעביר אותה למקום מבודד בטרם התפוצצה.
בסיפור "אויבנו הפלאש", ת'ון נמלט מהכלא והיה נחוש להחזיר לעצמו את כוחותיו, מכיוון שהפלאש לקח ממנו את החליפה.
הוא גילה אלמנט מיסטי שהעניק לו את כוחותיו בשעה שענד תליון המכיל את החומר על צווארו.
אולם, האלמנט לא היה יציב, ות'ון איבד את כוחותיו זמן קצר לאחר מכן.
מתוך שאיפה לתקן את הפגם, ת'ון החזיר בזמן את דמותו האסטרלית ויצר קשר עם אל דזמונד, יריבו של הפלאש דוקטור אלכימיה שחזר למוטב והיה המומחה לאלמנטים מיסטיים.
הוא אילץ אותו להרכיב חומר רדיואקטיבי שישלח את גופו של ת'ון חזרה בזמן למאה ה-20 וכן לשחזר בניגוד לרצונו את אישיותו הפושעת לבצע פשעים על מנת לטהר את האלמנט שהעניק לת'ון את כוחות המהירות שלו.
כשהמלאכה הושלמה, ת'ון השתמש במסילת הכושר הקוסמית לחזור לזמנו וניסה לשחד את הממשלה תוך איום לשחרר אסירים מסוכנים תמורת סכום עתק של כסף.
הפלאש הגיע בעקבותיו לעתיד ועזר לשלחו לכלא.
בסיפור "האגרוף החזק ביותר מכל הזמנים", ת'ון חקר רבות את תחום מהירות-העל בזמן שהותו בכלא ופיתח רדיואקטיביות שיכולה לאלץ אחרים לעשות כדברו, לשלוט במוחם וכן לגנוב מהירות מאחרים.
לאחר שנה, אורגן לו מבחן על מנת לבדוק את מידת שיקומו והוא עבר אותו לאחר שטיפל במכשיר.
לאחר שחרורו מהכלא, ת'ון בנה מסילת כושר קוסמית משלו ובעזרת המדע שרכש על מהירות-על החזיר לעצמו את הכוחות שאיבד.
הוא חזר בזמן למאה ה-20 כדי לבחון את הרדיואקטיביות על אל דזמונד.
הוא השתמש ביכולתו לשלוט במוחם של אחרים כדי לגרום לראשי העיר סנטרל סיטי לאסור מהירות-על ברחבי העיר, מה שהגביל מאוד את הפלאש שומר החוק.
מאיץ השני נלכד בידי ת'ון, שהזמין את אל דזמונד - שהפך חזרה לדוקטור אלכימיה - להרוג את אויבם המשותף.
אולם, דזמונד דאג מבעוד מועד לשתול בתוכו מסר תת-הכרתי להציל את הפלאש, והוא שחרר אותו מכלאו.
ת'ון זעם על הבגידה בו, אך פלאש הנחית עליו מכה שגרמה לאובדן הכרתו.
כשת'ון נשלח בחזרה למאה ה-25, הוא נמצא בידי הרשויות ונכלא בשנית.
מאפריל 1975 ועד מרץ 1980 החלה קשת סיפור רחבה שעסקה בנסיונותיו של ת'ון להשתלט על חייו של אלן.
ת'ון האשים את פלאש בתבוסתו, והחל לערוך מסעות לעבר כדי לנקום בו, כאשר הוא משתמש בידע שלו על ההיסטוריה כיתרון.
הוא גם נהיה אובססיבי להחליף את בארי אלן לא רק כפלאש אלא גם כבעל לאיריס וסט אלן.
לאחר שאיריס מבהירה לו שהדבר לא יקרה, הוא הורג אותה במסיבה בכך שרוטט את ידיו לתוך ראשה.
לקח לאלן זמן רב לאסוף את שברי חייו לאחר אירוע זה.
מעט לאחר שמצא אהבה חדשה, פרופסור זום שב בשנית בחוברת 323 מיולי 1983, ואיים להרוג את ארוסתו ביום חתונתם.
אלן חשש שההיסטוריה תחזור על עצמה, והוא שובר את מפרקתו של יריבו בקרב ביניהם.
לאחר שנמצא לא אשם במשפט שנערך עד לסוף הרצתו של הכרך הראשון באוקטובר 1985, בארי פרש למאה ה-31 כדי לחיות בשלווה עם אשתו איריס, שחזרה לחיים, אך בהמשך הוא מת באירועי המשבר בעולמות האינסופיים.
לאחר המשבר בעולמות האינסופיים, סיפור מקורו של פרופסור זום שוכתב מחדש.
כפי שנראה בסיפור "שובו של בארי אלן" מאת מארק וייד, איאוברד ת'ון היה פרופסור שהתגעגע לימי הגבורה של המאה ה-20. הוא התמנה לעמוד בראשות מוזיאון פלאש במאה ה-25 והחל להעריץ את הפלאש של המאה ה-20, בארי אלן.
לאחר שקיבל מהירות-על בזכות שכפול התאונה שגרמה לבארי לקבל את כוחותיו, ת'ון אפילו עבר ניתוחים פלסטיים כדי להידמות לו, לקח את הביוגרפיה שלו וחזר בזמן כדי לפגוש את גיבורו באמצעות המסילה הקוסמית.
אולם, כוונונים שגויים במסילת הכושר (כתוצאה משנים רבות ללא שימוש) גורמים להגעתו לעבר לאחר מותו של בארי, כשוולי וסט הוא הפלאש.
כשביקר במוזיאון פלאש, ת'ון נוכח לדעת כי גורלו הוא להפוך לנבל פרופסור זום.
הדבר דחף אותו לכדי שיגעון והוא אט אט האמין כי הוא עצמו בארי אלן.
הוא נלחם נגד גרין לנטרן, ג'יי גאריק, מקס מרקורי וג'וני קוויק, ולאחר זמן מה, טבעו האמיתי התגלה כאשר וסט גילה את עמוד הביוגרפיה שלו.
ת'ון יצא למסע נקם בעיר סנטרל סיטי, עד אשר הובס בידי משפחת הפלאש.
בעימות מול וולי וסט במוזיאון הפלאש, ת'ון החליף לתלבושת הצהובה של פרופסור זום, והיה אחראי לשבירת המחסום הפסיכולוגי שמנע מוסט להגביר את קצב מהירותו משום שחשש להיות שווה ערך לבארי אלן.
ת'ון נשלח חזרה לעתיד, וכל זיכרון אודות העבר נמחק מזיכרונו.
למרות שת'ון לא זכר כלל את אירועי מסעו בזמן, הוא נותר עם שנאה יוקדת לבארי אלן.
לאחר שנים בהן ניסה תדרי רטט שונים, פרופסור זום הצליח לשחרר את עצמו מהכלא הבין-ממדי בו היה כלוא.
הוא נלקח מזמנו בידי הפרופיילר לשעבר האנטר זולומון, הידוע בכינויו זום.
זום החדש, שאינו יכול להשתמש במסילת הכושר הקוסמית, מבקש מפרופסור זום להפעיל אותה כדי ששניהם יגרמו לוסט לחיות מחדש שוב ושוב את הקרב הראשון שלו עם פרופסור זום, שגרם לאשתו לינדה פארק להפיל את ילדיהם.
אולם, בארי אלן התערב ובאמצעו של מרדף על-קולי, עצירה פתאומית של ת'ון הובילה לשבירת מפרקתו.
פרופסור זום מופיע בתוך כוח המהירות בסיפור "פלאש: לידה מחדש", כאשר גופתו תוחזר לחיים באירועי העתיד לבוא, וכי גופתו עדיין קבורה בזמן ההווה.
מתגלה כי בזמן המשבר האחרון הוא יצר את כוח המהירות השלילי ואחראי לשובו של בארי אלן והפיכתו לפלאש השחור - התגלמות המוות בקרב המאיצים השונים.
כשהוא מופיע מחדש, הוא הורג את ג'וני קוויק.
הוא לוכד את בארי אלן ואת מקס מרקורי בתוך כוח המהירות השלילי ומתקיף את ילדיו של וסט, ג'יי ואיריס.
בניסיון להרוג אותם על ידי ניתוקם מכוח המהירות, הוא נעצר ע" ג'יי גאריק ובארט אלן.
הוא מביע בפני בארט את שנאתו הרבה על כך שהוא קיים - צאצאם של בני משפחת ת'ון ואלן גם יחד.
כתגובה, בארט אומר לו שאין לו כל רגש אליו, היות שהוא יודע עד כמה האדם פסיכופת.
זום מביס את ג'יי ומתכנן להרוג את בארט כאשר מקס, בארי ווולי מגיעים ומתקיפים אותו.
ג'סי צ'יימברס ואיריס מצטרפות למאבק ונוטלות את הזהויות ג'סי קוויק ואימפולס.
לאחר שת'ון גילה לבארי כי הוא אחראי לכל דבר רע שקרה בחייו, וסט ובארי לוכדים את ת'ון ושמים אותו במתקן מיוחד שאותו יצרו ליגת הצדק, חברת הצדק של אמריקה והאאוטסיידרס, אשר מנתק את זום מכוח המהירות השלילי.
לבסוף, הוא נכלא בכלא "איירון הייטס".
גופתו המתה של ת'ון חוזרת לחיים כחבר חיל הפקחים השחורים, והוא מכריז על עצמו כפלאש השחור החדש.
הוא מתקיף את בארי אלן, אך זה מצליח להימלט ממנו.
כאשר הנבלים, שהפכו לפקחים שחורים, מתקיפים את איירון הייטס, הם נתקלים בפרופסור זום החי, וטבעות הכוח שלהם מתקלקלות לפתע ומציגות סמל מוזר (שמוסבר באירועי "היום הבהיר ביותר").
כשהפקח השחור זום מתקרב לזום החי, הוא עוצר ומוקפא בידי רימון קור של קפטן קור.
בחוברת האחרונה, הפקח השחור זום מוחזר לחיים בידי אור הבריאה הלבנה, ומצליח להימלט דרך כוח המהירות השלילי.
יש להניח, כי זום המוחזר לחיים חזר בזמן כדי להשלים את אירועי "פלאש: לידה מחדש", שגורמים לו להפוך לגרסה החיה של פרופסור זום.
באירועי הקרוסאובר "היום הבהיר ביותר", פרופסור זום של זמן ההווה עדיין כלוא באיירון הייטס.
כשדדמן מפעיל את סוללת הכוח הלבנה, ישות החיים הלבנה מדברת אל תריסר הגיבורים והנבלים שהפכו לחיל הפקחים הלבנים בסוף אירועי "הלילה האפל ביותר" ואומרת לכל אחד את משימתו כדי להשיב את החיים לסדרם ביקום ולמנוע מהלילה האפל ביותר להתרחש בשנית.
זום היה הראשון שמילא בלא יודעין את משימתו כאשר שחרר את בארי אלן מכוח המהירות, וכתגמול לכך הוא מוחזר לחיים וקשריו בהווה ובעתיד לפלאש השחור מתנתקים.
הוא משוחרר מאיירון הייטס בידי קפטן בומרנג, שמבקש הסבר למעשיו.
סיפור מקור שלאחר המשבר האינסופי
בסיפור "הפלאש ההפוך: לידה מחדש" בכתיבתו של ג'ף ג'ונס, ת'ון משתמש בכוחותיו כדי לשכתב את ההיסטוריה שלו מחדש.
הוא מוחק את קיומו של אחיו, פרופסור דרייק, שהיה גם יריבו, בכך שהורג את הוריו.
ת'ון מתאהב בעיתונאית שנשלחה לראיין אותו, אך גילה שהיא מאורסת.
הוא חוזר שנית בזמן והורג את ארוסה וכן את כל מי שהיה בקשר עמה, אך היא אינה משיבה לחיזוריו, מה שמביא אותו לחזור לזמן ילדותה ולהטיל בה מום שמנע ממנע לדבר וגרם לאשפוזה.
לבסוף, הוא מאפשר לאני הצעיר שלו למצוא את חליפת הפלאש ולהפוך לפלאש של המאה ה-25. הוא מציין כי הוא לעולם לא ימצא אהבה, לעולם לא יהיה בארי אלן, וכי אלן הרס את עתידו וזהו הזמן שזום יהרוס את עתידו של אלן.
פרופסור זום מסוגל לרוץ במהירויות על-אנושיות, לרוץ על מים, ליצור מערבולות אוויר ולרטוט את מולקולות גופו במהירויות-על, מה שמאפשר לו לעבור דרך חומרים מוצקים.
ב"פלאש: לידה מחדש" מתגלה כי בכך ששכפל את התקרית שהעניקה לבארי אלן את כוחותיו, הוא יצר את כוח המהירות השלילי.
דרך כוח זה, זום מסוגל ליצור כפילים מרובים כמו האנטר זולומון, זום המודרני, וכן לערוך מסעות בזמן ולשנות אירועים בהיסטוריה - כולל מחיקתם של אנשים מקיום.
פרופסור ג'יימס מוריארטי הוא דמות בדיונית ספרותית משנית בסדרת סיפורי הבלשות שרלוק הולמס מאת ארתור קונאן דויל.
פרופסור מוריארטי הוא האויב הגדול והמפורסם ביותר של שרלוק הולמס.
העבריין שדמותו שימשה השראה לפרופסור מוריארטי של הולמס, היה אדם וורת' .
וורת', בן למשפחה יהודית שהגרה מממלכת פרוסיה לארצות הברית, פעל במחצית השנייה של המאה ה-19 ונודע בכינויו "נפוליאון הפשע" — כינוי שמאוחר יותר שימש את ארתור קונן דויל לתיאור מוריארטי.
וורת' היה ידוע בארגון פשעים מתוחכמים ובמיוחד בגניבות מתוחכמות ומעשי הונאה חוצי-גבולות.
כמו מוריארטי, גם הוא נחשב לדמות כריזמטית ובעלת מוח מבריק, והצליח לחמוק מהחוק למשך תקופה ארוכה.
בין השנים 1891–1893, פרסם דויל עשרים וארבעה סיפורים קצרים בעיתון הסטרנד, המתארים תעלומות שונות שפתר שרלוק הולמס.
הולמס נהפך במהרה לדמות אהובה ואהודה, אך כתיבת סיפורי הולמס הסיחה את דעתו של דויל מנושאים אחרים שהתעניין בהם.
הוא עצמו קיווה להיהפך למפורסם מכתיבת רומנים היסטוריים, ולא מספרי בלשות.
על כן, הוא החליט להרוג את הולמס באחד מסיפוריו, וכך יוכל להתפנות לדברים אחרים.
לשם כך, בסיפור "הבעיה הסופית", יצר דויל את דמותו של מוריארטי, הפושע היחיד שתואר כשווה להולמס, ועל כן האויב הגדול ביותר שלו.
בסוף הסיפור שתי הדמויות נלחמות זו בזו והולמס ומוריארטי גורמים זה למותו של זה.
המטרה הייתה שהמוות ההרואי של הולמס יספק את קוראיו של דויל.
כפי שנאמר לעיל, מוריארטי הופיע לראשונה בסיפור "הבעיה הסופית".
בסיפור זה, הולמס הסביר שמוריארטי הוא ראש ארגון פשע גדול, הקשור באופן כלשהו כמעט לכל פשע המתרחש באנגליה, ובתמורה לכסף או טובות אחרות, הארגון דואג לטובת הפושע או הפושעים, ומנקה אותם מכל פשע.
בנוסף, הולמס סיפר שבמפגש שלו עם מוריארטי הוא ראה שלפרופסור יש יכולות היקש ומחשבה מעולים, מה שהופך אותו ליריב הראשון של הבלש שבאמת משתווה לו.
למרות איומיו של מוריארטי, סירב הולמס לנטוש את החקירה כנגדו.
אנשיו של מוריארטי ניסו להרוג את הולמס מספר פעמים מפני שהוא מצא די ראיות לחשיפת הארגון של מוריארטי.
לאחר שהולמס הביא את כל הראיות לידי המשטרה, הוא נסע עם שותפו, דוקטור ווטסון, אל מפלי הרייכנבאך, אך מוריארטי עקב אחרי הולמס עד לשם והתעמת איתו.
הולמס הלך לעבר המפלים, שם נאבק עם מוריארטי, עד שנפל יחד איתו במורד המפלים ושניהם מתו.
הופעות נוספות בסיפוריו של הולמס
למרות מותו של מוריארטי, המשיך דויל להשתמש בדמותו בעקיפין.
ב"פרשת הבית הריק" מסופר שכמה מבכירי ארגון הפשע של מוריארטי המשיכו לפעול, כמו גם סגנו של מוריארטי, שניסה להתנקש בחיי הולמס.
לאחר מכן, מוזכר מוריארטי שוב ושוב בידי הולמס, בין אם כתלונה על כך שאין יותר נבלים כמוהו, או כהשוואה בינו לבין פושע אחר.
ב-1915, השתתף מוריארטי בתפקיד פעיל יותר בספרו של דויל "עמק הפחד", שעלילתו מתרחשת לפני הסיפור "הבעיה הסופית".
מוריארטי מוזכר בתחילת הסיפור, כשהולמס מכריז שהוא קיבל מידע מודיעיני על הארגון ואחד מפשעיו, ומוכיח למפקח סקוטלנד יארד מקדונלד שהפרופסור הוא פושע, לפי זה שברשותו של מוריארטי ציור שעולה הרבה מעבר למשכורת ממוצעת של פרופסור.
בסוף הסיפור, מוזכר רצח אחת מהדמויות המרכזיות בספר, והולמס אומר שמדובר בעבודה של מוריארטי.
בתור אויבו המושבע של הולמס, כמעט בכל העיבודים של סיפורי הולמס מופיע גם פרופסור מוריארטי, כמו בסרט מ-2009 "שרלוק הולמס" ובהמשכו, "שרלוק הולמס: משחק הצללים", בסדרה "אלמנטרי", וכן במיני-סדרה של ה-BBC משנת 2010, "שרלוק".
עם הזמן, החל מוריארטי להיחשב כשם של פושע רב עצמה ומסוכן, ועל כן דמותו של מוריארטי מופיעה, מוזכרת או נרמזת בסיפורים שאינם קשורים להולמס, כמו בסרט הקולנוע "ג'נטלמנים מובחרים", בו הוא הופיע בתור הנבל העיקרי נגדו הג'נטלמנים נלחמים.
דמותו מופיעה גם בשני פרקים של סדרת המדע הבדיוני, "מסע בין כוכבים: הדור הבא", ותופיע גם בעונתה השלישית של "מסע בין כוכבים: פיקארד".
בשנת 2020 יצאה לאור סדרת האנימה מסוגת מאנגה מסתורין "מוריארטי הפטריוט" בה הדמות הראשית היא מוריארטי.
פרופסור קשת היא תוכנית טלוויזיה חינוכית לילדים בגילאי הגן ובית הספר היסודי בהנחיית בובות.
התוכנית שודרה בישראל בערוץ הילדים באמצע שנות ה-90.
הסדרה התמקדה בבית ספר משונה אשר פרופסור קשת הוא מורה דמוי ציפור מגלן, שלושת תלמידיו הם פסנתר, שלד ועציץ ואילו המנהלת היא ברווזה.
בכל פרק פרופסור קשת מלמד את תלמידיו על נושאים שונים ומגוונים.
דמויות הסדרה ושמות המדבבים בגרסה העברית
פרופסור קשת (יהויכין פרידלנדר) - מורה חכם, מצחיק ומאושר דמוי מגלן, הוא הדמות הראשית בסדרה.
עונד בכל פרק עניבת פרפר שונה או לפעמים כמה בהתאם לנושא השיעור.
בחלק מהפרקים מפעיל בובת כפפה בדמותו.
שלד (חנוך רעים) - תלמיד אשר דומה לפרופסור קשת רק עם כמה עצמות על הראש, הוא ידוע בתור הדמות הקומית ואוהב מאוד בננות.
יש לו ארון שממנו הוא מוציא דברים.
פסנתרי (טלי גוטפריד) - תלמיד דמוי פסנתר בעל קול רך.
פרח (אלי לולאי) - תלמיד דמוי עציץ.
משתמש בזוג ידיים שיוצא מתוך התיק של פרופסור קשת, כתחליף לזה שאין לו ידיים כלל.
המנהלת (דבי בסרגליק) - מנהלת דמוית ברווז, אשר באה לפעמים לבדוק מה קורה בכיתה של פרופסור קשת.
באחד הפרקים שמשה בתור המורה המחליפה כשהפרופסור יצא לטיול מסביב לעולם.
מר פודלון (יהויכין פרידלנדר/יואב בר-לב) - השרת בבית הספר, דמוי כלב.
פרופראנולול (בלועזית propranolol) היא תרופה חוסמת בטא.
התרופה משווקת בישראל תחת השמות דרלין ופרולול, והיא מופיעה ברשימת התרופות החיוניות של ארגון הבריאות העולמי.
בתחום הקרדיו-וסקולרי, פרופראנולול משמשת לטיפול במספר רב של מצבים, ביניהם יתר לחץ דם, תעוקת חזה, אוטם בשריר הלב, הפרעות קצב וטכיקרדיה.
לעיתים התרופה משמשת גם כתרופה פסיכיאטרית ומשמשת לטיפול בהפרעת דחק פוסט-טראומטית, פוביות והפרעות חרדה.
פרופראנולול משמשת במקרים נדירים יותר גם כתרופה לטיפול בהיפרתירואידיזם, ברעד בלתי-רצוני וכמו כן גם כטיפול מונע במיגרנות.
במקרים נוספים ניתן כטיפול להמנגיומה סאבגלוטית בילודים.
בדרך-כלל התרופה ניתנת במתן אוראלי, אך במקרים מסוימים היא ניתנת ישירות לוריד או רקטאלית.
התרופה מתחילה להשפיע כשלושים דקות לאחר המתן, ומגיעה לשיא השפעתה כעבור 90-60 דקות מרגע נטילתה.
תופעות הלוואי של התרופה כוללות בין השאר בחילות, ברדיקרדיה, תחושת נימול, נדודי שינה, סיוטים, סחרחורות, שלשולים והקאות.
ככלל, אין להשתמש בפרופראנולול במצבים הבאים:
חסם הולכה עלייתי-חדרי מדרגה שנייה או שלישית
פרופסור קאתברט קלקוּלוּס (השם המקורי בצרפתית: Tryphon Tournesol, בחלק מהתרגומים לעברית מכונה פרופסור חשביה) הוא דמות הפרופסור המפוזר, החירש למחצה, מסדרת הספרים הרפתקאותיו של טינטין.
הוא מופיע לראשונה בספר אוצרו של רקהם האדום וממשיך להיות דמות מרכזית ועגולה בכל הספרים הבאים, כאשר הוא אחת משלוש הדמויות הראשיות (יחד עם טינטין וקפטן האדוק) בספרים המאוחרים בסדרה.
הוא מאופיין בהיותו לרוב הדמות הקומית כשהוא כבד שמיעה עד מאוד, וכשקפטן האדוק מנסה לדבר איתו בחביבות הוא מפרש את דבריו באופן שגוי הגורם לקפטן להתרגז עד מאוד.
דמותו של הפרופסור מבוססת על הפיזיקאי אוגוסט פיקאר.
פרופסור קאלקולוס הוא אדם מבוגר, נמוך קומה, בעל קרחת ומעט שיער שחור, זקן מחודד ושפם שחור, שנוהג ללבוש מעיל ארוך בצבע ירוק כהה ולחבוש כובע עגול בצבע זהה.
הוא משתמש במשקפיים עגולות, ולעיתים נעזר במכשיר שמיעה.
לאורך הסדרה מתגלים כישורים רבים של הפרופסור.
הוא מחזיק בשלושה דוקטורטים בפיזיקה גרעינית ותאורטית, ובאסטרונומיה פלנטרית.
הוא גם מהנדס, בוטניקאי וכימאי מנוסה.
במהלך הספרים הוא מפתח המצאות שונות.
רבות מההמצאות שלו קודמות או משקפות התפתחויות טכנולוגיות דומות בעולם האמיתי (בעיקר "טיל הירח" שמופיע בספרים 'הטיסה לירח' ו'החוקרים על הירח', שהופיע לראשונה כמה שנים לפני הנחיתה הראשונה על הירח, אך גם הניסיון הכושל שלו ליצור מקלט טלוויזיה צבעוני הקדים בשנים רבות את התפתחותה של הטלוויזיה הצבעונית).
הפרופסור מעיד על עצמו בכמה הזדמנויות כי בצעירותו היה אתלט מקצועי בעל כישורים רבים.
הפרופסור הוא אדם טוב לב, המבקש להועיל למין האנושי באמצעות המצאותיו.
בספר פרשת קלקולוס הוא מסרב לייצר נשק להשמדה המונית, אף שסירובו כמעט עלה לו בחייו.
בדרך כלל הוא אדם חביב ומנומס, אך נוטה להיות מעט מסוגר וחשדני.
לעיתים נדירות הוא חווה התפרצויות זעם, כאשר הוא חש שפוגעים בכבודו; למשל, לאחר שבספר הטיסה לירח קפטן האדוק כינה אותו "גולם".
הוא מעט שכחן ונוטה לאבד חפצים.
בניגוד לדימויו ומקצועו הריאלי, הפרופסור מפגין סנטימנטליות וחולמנות, ולעיתים מדבר באופן פיוטי.
כמו כן, הוא הדמות היחידה בסדרה שמראה סימני משיכה כלשהם לנשים.
הדבר בולט במיוחד ביחסיו עם ביאנקה קסטאפיורה, זמרת מפורסמת שכלפיה הוא מגלה חיבה רבה.
בספר תעלומת תכשיטי הזמרת הוא מפתח סוג חדש של ורד וקורא לו על שמה.
הפרופסור סובל מלקות שמיעה קשה, הגובלת בחירשות, אך טוען שהוא רק "קצת כבד שמיעה באוזן אחת" ולכן מסרב להשתמש במכשיר שמיעה, למעט בספר החוקרים על הירח, אז הרכיב מכשיר שמיעה כדי לשמוע היטב את השידורים מכדור הארץ, ובכך הפך לדמות רצינית יותר, אך לאחר סיום ההרפתקה לא השתמש בו שוב.
חירשותו של הפרופסור מהווה אתנחתא קומית בעלילת הסדרה, משום שהוא נוטה לפרש את מה ששמע באופן הכי פחות מתקבל על הדעת, ולהגיב בהתאם.
יחסיו של הפרופסור עם שאר הדמויות בסדרה מגוונים במיוחד בגלל לקות השמיעה שלו, שהופכת את התקשורת איתו למסובכת ביותר.
הרבה מהעבודה המסוכנת יותר של הפרופסור זוכה לביקורת על ידי קפטן האדוק, אם כי הפרופסור בדרך כלל מפרש זאת הפוך: חירשותו מובילה אותו לעיתים קרובות לפרש את דבריו של האדוק באופן שגוי, ומונעת ממנו לשמוע את דעתו האמיתית.
למרות רטינותיו הרבות של קפטן האדוק, חבריו ממשיכים לתמוך בו ולהיות לצידו, לעיתים אף במחיר סיכון חייהם.
הקפטן מצהיר עליו כמעט בכל ספר כעל "ידידו הקרוב" או "חברו הטוב".
עיצובו של פרופסור קלקולוס מבוסס בחלקו על הממציא והפיזיקאי אוגוסט פיקארד (1884–1962).
בריאיון ל-Numa Sadoul בשנת 1961 אמר ארז'ה כי: "קלקולוס הוא למעשה פיקארד בקטן, שכן אוגוסט פיקארד [האמיתי] היה גבוה מאוד.
היה לו צוואר ענק שיצא מתוך הצווארון שהיה הרבה יותר מדי גדול...
כשציירתי את קלקולוס עשיתי קריקטורה 'גוצית' של פיקארד, כי אחרת הייתי צריך להגדיל את מסגרות הרצועה המצוירת." בספר תעלומת תכשיטי הזמרת, הזמרת ביאנקה קסטאפיורה מזכירה כי קלקולוס מפורסם בכך ש"נסע למסעות נועזים בכדור פורח", התייחסות אירונית לפיקארד.
פיליפ גודין הציע רעיון שלפיו חירשותו של קלקולוס נכתבה דווקא בהשראת פול איידט, שאותו הכיר ארז'ה במערכת עיתון "Le Petit Vingtième", שם הופיעו לראשונה הרפתקאותיו של טינטין.
שמו הצרפתי המקורי של הפרופסור קלקולוס הוא "Tryphon Tournesol", כאשר Tryphon היה שמו של השרברב של ארז'ה.
באנגלית שמו הוא משחק מילים שנובע משיבוש המילה "Calculer", שפירושה לחשב.
פרופסור פיליוס פליטיק הוא דמות בדיונית בספרי הארי פוטר שנכתבו על ידי ג'יי קיי רולינג.
פיליוס פליטיק הוא המורה ללחשים בהוגוורטס וראש בית רייבנקלו.
מבנה גופו נמוך מאוד, דמוי גמד.
יש המייחסים את גובה קומתו לדם גובליני שזורם במשפחתו אך אין הוכחה לכך.
בסדרת הסרטים גילם את דמותו השחקן ווריק דייוויס.
בסרטים הארי פוטר ואבן החכמים והארי פוטר וחדר הסודות דמותו הייתה מקריחה ועטתה זקן לבן, אך ביתר הסרטים שבסדרה שונה מראהו לדמות משופמת בעלת בלורית שחורה.
במהלך השנה הראשונה של הארי בספר הארי פוטר ואבן החכמים הוא משתמש בכישורי הלחשים שלו כדי לעזור לקשט את האולם הגדול לחג המולד.
הוא גם אחד המורים שמטילים לחשים כדי לשמור על אבן החכמים על ידי הטלת לחשים על מאה מפתחות כדי שיוכלו לעוף, מה שמקשה למצוא את המפתח לדלת המובילה לחדר הבא.
במהלך השנה השנייה של הארי, בספר הארי פוטר וחדר הסודות פליטיק עוזר לפרופסור סינסטרה לשאת את ג'סטין פינץ'-פלצ'לי המאובן לאגף בית החולים.
במהלך השנה השלישית של הארי בספר הארי פוטר והאסיר מאזקבאן הוא מלמד את הדלתות הקדמיות לזהות תמונה של סיריוס לאחר הפריצה השנייה של סיריוס, ולהינעל מיידית אם הוא מנסה לפרוץ פנימה.
במהלך השנה הרביעית של הארי בספר הארי פוטר וגביע האש הוא עוזר לפטרל בהיקף המבוך למשימה השלישית של טורניר הקוסמים המשולש.
במהלך השנה החמישית של הארי בספר הארי פוטר ומסדר עוף החול בסופו של דבר הוא מסיר את רוב הביצה שנוצרה בבית הספר על ידי פרד וג'ורג' אף על פי שהוא בתחילה השאיר את הביצה על כנה כדי לעצבן את אמברידג'.
עם זאת, הוא בוחר להשאיר חלק קטן ממנה, כי הוא חושב כמו שאמרו ג'יני ורון "אה, הוא אמר פשוט שזה היה קסם מוצלח במיוחד," אמרה ג'יני ומשכה בכתפיה.
"אני חושב שהוא השאיר את זה בתור אנדרטה לפרד וג'ורג'" אמר רון תוך לעיסת שוקולד.
במהלך השנה השישית של הארי בספר הארי פוטר והנסיך חצוי הדם לקראת סופו של הספר, פליטוויק נשלח על ידי פרופסור מקגונגל לבקש מפרופסור סנייפ לבוא לעזרת מסדר עוף החול נגד אוכלי המוות החודרים.
הוא מתמוטט לאחר שביקש את עזרתו של סנייפ בקרב.
פרופנאל (Propanal) הוא תרכובת אורגנית שנוסחתה CH3CH2CHO - אלדהיד בעל שרשרת של 3 פחמנים.
פרופנאל הוא נוזל שקוף בטמפרטורת החדר בעל ריח פירותי קל.
פרופנאל מיוצר בתגובה של אתן עם פחמן חד-חמצני ומימן
פרופנאל מגיב עם מתנאל ומתקבל טרימתילואתאן ( Trimethylolethane או TMO)
שהוא חומר מוצא לייצור פולימרים כדוגמת פוליאסטר.
דחיסה של פרופנאל עם מתנאל
בנוסף משמש פרופנאל כחומר גלם לייצור חומרי טעם וריח לתעשיית המזון.
ניתן לחזר את הפרופנאל לקבלת 1-פרופנול או לחמצן לקבלת חומצה פרופנואית
סקסטוס אורליוס פרופרטיוס , המוכר בשם העט פרופרטיוס, היה משורר אלגי לטיני מהתקופה האוגוסטנית.
יצירות הספרות של פרופרטיוס ששרדו כוללים ארבעה ספרי אלגיות.
על אף שפרופרטיוס לא היה ידוע בתקופתו כמו משוררים אליגיסטים לטיניים אחרים, הוא נחשב על ידי חוקרים כמשורר מרכזי של התקופה.
על אף שקיימים יצירות שנכתבו על ידי פרופרטיוס, מעט ידוע עליו.
הפרנומן שלו, "סקסטוס", מוזכר על ידי הפילולוג הרומאי איליוס דונאטוס .
חלק מכתביו של פרופרטיוס מתארים אותו כ"סקסטוס פרופרטיוס".
מצורת כתיבתו, ניתן לדעת בוודאות כי התגורר באסיזי או בקרבתו.
אביו של פרופרטיוס נפטר בזמן ילדותו של פרופרטיוס.
כמו כן, המשפחה איבדה אדמות שהיו בבעלותה במסגרת החרמת רכוש , ככל הנראה אדמות שהיו גם שייכות למשורר הרומאי, ורגיליוס, שאותן מכר אוגוסטוס קיסר ב-41 לפנה"ס.
כמו כן, על פי אובידיוס, פרופרטיוס היה צעיר יותר מטיבולוס בן זמנו, ולכן ניתן לדעת כי נולד אחרי 55 לפנה"ס.
לאחר מות אביו, הוא פנה לקריירה ציבורית, כחלק מבקשת אמו.
פנייה זו לקריירה ציבורית ברומא העתיקה מעידה שלמשפחה היה עושר מסוים.
כמו כן, ניתן לדעת כי קיבל חינוך ברומא העתיקה בשל אזכור מספר רב של פעמים של המיתולוגיה ביצירותיו.
בנוסף לכך, אזכורים רבים של חברים כגון טולוס, אחיינו של הקונסול לוקיוס ולקטיוס טולוס , ועצם העובדה כי התגורר על גבעת אסקווילינו, מצביעים על כך שהוא הכיר את ילדיהם של העשירים והמקושרים פוליטית בתחילת שנות ה-20 לפנה"ס.
פרופרטיוס פרסם את ספר האלגיה הראשון שלו, "סינתיה מונוביבלוס", בסביבות 30 לפנה"ס.
בעקבות ספר זה, פרופרטיוס נהיה במעגל משוררי החצר של גאיוס קילניוס מאיקנס.
פרופרטיוספרסם את ספר האלגיה השני שלו שנה מאוחר יותר.
ספר זה כולל שירים המופנים ישירות לפטרונו ושבחים לאוגוסטוס קיסר.
חוקר העת העתיקה, קרל לכמן , טוען כי בהתבסס על מספר השירים שהיה יוצא דופן בספר זה ועל אזכורו של פרופרטיוס ל-tres libelli, הספר השני כולל בעצם שני ספרי שירה נפרדים ששולבו יחד.
פרופרטיוס פרסם את ספר האלגיה השלישי שלו לאחר 23 לפנה"ס.
פרופרטיוס פרסם את ספר האלגיה הרביעי שלו לאחר 16 לפנה"ס.
בספר זה, ניתן למצוא מחצית מהשירים שמופיעים בספר הראשון.
לאור זאת, חוקרים הניחו כי פרופרטיוס נפטר זמן קצר לאחר פרסום הספר או שהספר פורסם לאחר מותו.
אלגיה של אובידיוס המתוארכת לשנת 2 לפנה"ס מתארת כי פרופרטיוס כבר אינו בין החיים.
פרופסור מילר הוא סרט דרמה אמריקאי שנכתב ובוים על ידי ג'ייד האלי בארטלט.
בסרט מככבים ג'נה אורטגה ומרטין פרימן.
העלילה עוקבת אחר המורה ג'ונתן שמפתח יחסים אפלים יחד עם תלמידה.
הסרט עלה לאקרנים בארצות הברית ב-26 בינואר 2024.
לאחר שנתן מטלת כתיבה בכיתה, המורה ג'ונתן מפתח מערכת יחסים אפלה עם תלמידה.
מרטין פרימן - ג'ונתן מילר
ג'נה אורטגה - קאירו סוויט
באשיר סלאחודין - בוריס פילמור
דגמרה דומינצ'יק - ביאטריס ג'ון הרקר
כריסטין אדמס - ג'ויס מנור
בדצמבר 2016, התסריט שנכתב על ידי ג'ייד האלי בארטלט עבור הסרט נרכש על ידי החברה של סת' רוגן, "סרטי פוינט גריי", ורשומה ברשימה השחורה של הוליווד של תסריטים לא מופקים.
באמצע ספטמבר 2022, דווח כי "סרטי ליונסגייט" לקחו את זכויות הפצת הסרט.
בנוסף בארטלט יביים את התסריט שלה, ומרטין פרימן וג'נה אורטגה הצטרפו לצוות השחקנים.
שבוע לאחר מכן, פורסם כי גידיון אדלון, באשיר סלאחודין, דגמרה דומינצ'יק הצטרפו לצוות השחקנים.
צילומי הסרט התרחשו בג'ורג'יה באותו חודש, והצטרפה לצוות השחקנים כריסטין אדמס.
פרימיירת הסרט תתרחש בפסטיבל הסרטים הבין-לאומי של פאלם ספרינגס ב-11 בינואר 2024. הסרט עלה לאקרנים בארצות הברית ב-26 בינואר 2024, תחת הפצת "סרטי ליונסגייט".
פרופסור מפוזר הוא סטריאוטיפ המתאר בדרך כלל מלומד או איש אקדמיה מוכשר, שהברק האקדמי שלו מלווה בתפקוד נמוך מהמקובל בתחומים אחרים, מה שמוביל לשכחה ולטעויות.
הדבקת הסטריאוטיפ דווקא לפרופסורים נובעת ממחשבה נפוצה שפרופסורים שקועים כל כך במחקר שלהם, שהם מעניקים תשומת לב מועטה לכל דבר אחר.